Demons and Wizards
Demons and Wizards isch s vierte Studioalbum vo dr britische Rockgruppe Uriah Heep und isch 1972 erschiine. 

Sit em Vorgängeralbum Look At Yourself het sich d Bandbesetzig veränderet. Für e Paul Newton (Bass) und e Ian Clarke (Schlagzüüg) si dr Bassgitarrist Mark Clark und dr Schlagzüüger Lee Kerslake in d Band cho. Churz druf isch dr Mark Clark dur e Gary Thain (früener mit dr Keef Hartley Band) ersetzt worde.

S Album isch zwüsche de Tour in de USA und dr Tour in Europa 1972 ufgnoo worde. Mit Demons and Wizards het für d Band die kommerziell erfolgriichsti Zit aagfange, wo bis 1975 duurt het.
S Cover vom Album isch vom Roger Dean gstaltet worde.

Titelliste 
 The Wizard (Hensley/Clarke) 2:56
 Traveller In Time (Byron/Box/Kerslake) 3:14
 Easy Livin’ (Hensley) 2:34
 Poet’s Justice (Box/Kerslake/Hensley) 4:11
 Circle Of Hands (Hensley) 6:18
 Rainbow Demon (Hensley) 4:19
 All My Life (Box/Byron/Kerslake) 2:42
 Paradise (Hensley) 5:11
 The Spell (Hensley) 7:21

Rockalbum